A KFCO Beerschot, a Beerschot AC és az Anderlecht csapataiban nevelkedett. 2014. szeptember 16-án, húsz nappal 15. születésnapja után mutatkozott be az Anderlecht ifjúsági csapatában az UEFA Ifjúsági Ligában a Galatasaray SK elleni meccsen, ezzel ő lett a legfiatalabb debütáló. 2015 nyarán több európai topklub szerette volna leigazolni, de ő nevelőklubjával, az Anderlechttel kötött három évre szóló profi szerződést. Az első csapatban pályára nem lépett, csak a kispadon kapott lehetőséget. 2017. augusztus 28-án a portugál Benfica csapatához szerződött öt évre, kétmillió euróért és az 1-es mezt kapta meg. Október 14-én a portugál kupában mutatkozott be a felnőttek között, az Olhanense elleni 1–0-s győzelemmel záruló mérkőzésen. Négy nappal később 18 évesen, egy hónaposan és 21 naposan mutatkozott be a bajnokok ligájában az angol Manchester United ellen, így ő lett a legrangosabb európai kupasorozat valaha volt legfiatalabb debütáló kapusa. Iker Casillas korrekordját döntötte meg, aki a Real Madrid kapuját védte a Valencia elleni 2000-es döntőben, négy nappal 19. születésnapja után. Két héttel később az Old Traffordon büntetőt védett, ezzel ő lett a legfiatalabb kapus a Bajnokok Ligája történetében aki erre képes volt, majd balszerencsés öngólt vétett, miután egy távoli lövés a kapufáról a hátára, onnan pedig a kapujába pattant.